|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt** **Program potpora male vrijednosti poljoprivredi** **za razdoblje od 2025. do 2030. godine** |
| **VARAŽDINSKA ŽUPANIJA****Upravni odjel za poljoprivredu i zaštitu okoliša** |
| **Početak savjetovanja****21. siječnja 2025.** | **Završetak savjetovanja****20. veljače 2025.** |

**RAZLOG DONOŠENJA**

|  |
| --- |
| Poljoprivredna politika Varaždinske županije usmjerena je na subvencioniranje programa, projekata i mjera koje u velikoj mjeri pomažu poljoprivrednicima našeg kraja, bilo da se radi o osnovnim ili dopunskim izvorima prihoda od poljoprivredne djelatnosti.Obiteljskim poljoprivrednim gospodarstvima teže je dobiti financijsku potporu tj. otežan je pristup financiranju iz programa EU-a zbog nedostatka vlastitog kapitala ili nedovoljnih kapaciteta. Stoga se predlaže donijeti novi Program potpora male vrijednosti poljoprivredi za razdoblje od 2025. do 2030. godine, usklađen sa aktualnom EU legislativom koja je u međuvremenu od donošenja ranijeg programa izmijenjena.Zakonom o poljoprivredi („Narodne novine“ broj: 118/18, 42/20, 127/20, 52/21, 152/22; dalje u tekstu: Zakon) uređena su pravila o državnim potporama te je zakonodavac u članku 36., utvrdio da mjere državne potpore moraju biti usklađene s propisima donesenim temeljem spomenutog Zakona i pravilima Europske unije o državnim potporama. Davatelji državnih potpora u smislu Zakona su središnja tijela državne uprave, jedinice i područne (regionalne) samouprave, te svaka pravna osoba koja dodjeljuje državne potpore.Odredbe prijedloga novog Programa usklađene su tako sa slijedećom važećom legislativom:* Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (Službeni list Europske unije, L 352, 24.12.2013.), Uredbom Komisije (EU) br. 2019/316 od 21. veljače 2019. o izmjeni Uredbe (EU) broj: 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (Službeni list Europske unije, L 51, 22.02.2019.) te Uredbom Komisije (EU) br. 2024/3118 od 10. prosinca 2024. o izmjeni Uredbe (EU) broj: 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (Službeni list Europske unije, L 2024/3118, 13.12.2024.) te
* Uredbom Komisije (EU) br. 2023/2831od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831, 15.12.2023.)

Ministarstvo poljoprivrede kao nadležno tijelo za državne potpore, a sukladno članku 37. Zakona ispituje, ocjenjuje i daje mišljenje na prijedloge državnih potpora u odnosu na njihovu usklađenost s pravilima Europske unije o državnim potporama iz područja poljoprivrede.Postupajući u skladu s navedenim, Varaždinska županija će nakon prihvaćanja Programa na Skupštini Varaždinske županije, dostaviti Ministarstvu poljoprivrede, šumarstva i ribarstva Program potpora male vrijednosti poljoprivredi za razdoblje od 2025. do 2030. godine radi ishođenja pozitivnog mišljenja na isti. Program potpora male vrijednosti poljoprivredi svoje ishodište temelji u Zakonu koji jedinicama lokalne i područne samouprave omogućava provođenje aktivnosti u svezi dodjele potpora male vrijednosti sukladno njihovim potrebama i mogućnostima. Kroz citirani program potpora poljoprivredi Varaždinska županija će dodjeljivati potpore s osnova sljedećih Mjera: okrupnjavanje i povećanje poljoprivrednog zemljišta, analiza poljoprivrednog zemljišta, očuvanje tradicionalnih proizvoda, obrta i usluga, cjeloživotno obrazovanje, podizanje trajnih nasada, nabava i postavljanje sustava za navodnjavanje, nabava i postavljanje sustava za zaštitu od tuče, nabava novih ili modernizacija postojećih plastenika ili staklenika, usklađivanje proizvoda i usluga s potrebama tržišta, ekološka proizvodnja, zadružno poduzetništvo i održiva poljoprivredna proizvodnja. |

Pozivamo predstavnike zainteresirane javnosti da najkasnije do **20. veljače 2025. godine** dostave svoje komentare na *Nacrt* **Program potpora male vrijednosti poljoprivredi za razdoblje od 2025. do 2030. godine**putem Obrasca sudjelovanja u savjetovanju o nacrtu akta (Obrazac 2) na e-mail: tanja.banfic@vzz.hr

Po završetku savjetovanja, svi pristigli doprinosi biti će javno dostupni na internetskoj stranici Varaždinske županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi Obrasca.

***Zahvaljujemo na doprinosu u izradi što kvalitetnijeg Nacrta* Program potpora male vrijednosti poljoprivredi za razdoblje od 2025. do 2030. godine**